
Ystyriwch sut y gallech ddatblygu sgiliau mentergarwch neu greadigol eich dysgwyr trwy eich addysgeg chi eich hun.

https://youtu.be/fpjVE0xMsv8
Fe fyddwn yn siarad am sut allwn ddatblygu sgiliau creadigol fy nysgwyr, wrth ddatblygu creadigrwydd yn y dyniaethau. Yn ôl Ryan, athrawon sy’n ysbrydoli yw’r rhai sydd wedi ychwanegu agwedd o fentergarwch i’w wersi. Dywed Pickford et al, wrth i blant ymholi yn wersi hanes, daearyddiaeth ac addysg grefyddol, mae’r plant yn datblygu’r sgiliau allweddol, fel cyfathrebu, prosesi wybodaeth, ymresymu, empathi, ymholiadau a datrys problemau. 
Mae’r plant yn cael ei addysgu i fod a meddwl agored ac yn gallu defnyddio’r sgiliau yma mewn i bethau dyddiol. Mae’n bwysig i athrawon creu cysylltiad rhwng y pynciau gwahanol. Pwysleisia Duffy bod pob profiad yn cynnig posibiliadau am ddysgu, ac os nad ydynt yn ymwybodol o rain byddwn yn colli allan ar brofiadau ac fe allwn rwystro datblygiad y plant.
Meddau Wright, mae ystafelloedd dosbarth yn lleoedd brysur iawn, ac mae’n anodd iawn i gadw’r awyrgylch yr un peth er mwyn i’r plant teimlo’n rhydd ac yn ddiogel i gymryd risg gyda’i addysg. Sonnir Desailly am lawer o fanteision o greadigrwydd. Fe fydd athrawon creadigol yn gallu herio, a gweithio’n agos gydag ac yn cymell y disgyblion. Gan roi’r addysgu yn gyd-destun sydd â phwrpas i fywydau’r plant. Cytuna Donaldson, gan fod un o bedwar diben y cwricwlwm newydd yw, bydd ein holl blant a phobl ifanc yn gyfranwyr mentrus, creadigol sydd yn meddwl yn greadigol er mwyn datrys problemau, yn adnabod cyfleoedd ac yn manteisio arnynt.
Mae’n bwysig i sôn hefyd, am bam mae dysgu yn ffordd greadigol yn bwysig. Mae creadigrwydd yn cael ei chysylltu yn gyffredinol, gyda phynciau fel drama, dawns a chelfyddydau arall. Ond ar y llaw arall, gall pob pwnc yn y cwricwlwm cael ei addysgu’n ffordd greadigol. Dyna pam mae’n mor bwysig, bod creadigrwydd yn gallu gwella unrhyw wers, ond hefyd wrth ddysgu gwersi yn ffordd amrywiol bydd fwy o diddordeb gyda’r plant ac, fydd modd cadw sylw nhw i’r dasg. Gan fod rhai plant yn colli diddordeb yn wersi hanes, daearyddiaeth ac addysg grefyddol yn gyffredinol. Mae’n hanfodol i ni newid y ffordd rydym yn addysgu’r dyniaethau. Meddau Egan, y pwynt pwysicaf yw datblygu dychymyg y disgyblion.
Mae dychymyg yn hynod o bwysig yn y dyniaethau, enwedig wrth ystyried gwersi hanes. Sonia Bisset bod cynllunio ar gyfer wersi hanes yn ffordd greadigol yn gallu fod yn bleserus iawn. Dywed Phelps bydd hanes yn ysbrydoli pobl ifanc i chwilio am fywyd o gyfoeth – un sy'n cynnwys gwneud cyfraniadau creadigol, arloesol i’r gymdeithas. Dywed Dixon a Hales fod y pethau ffisegol yn bwysig iawn, fel lle i ddechrau wrth edrych ar hanes. Mae llawer o wahanol fathau o dystiolaeth hanesyddol fe allwn defnyddio, fel arteffactau, lluniau, mapiau ayyb. Mae’n bwysig i blant gweld y pethau yn weledol, er mwyn iddynt gael syniad go iawn o’r hanes. 
Gan ystyried gwersi daearyddiaeth, mae Wiegand yn dweud pa mor angenrheidiol â pha mor bwrpasol yw daearyddiaeth. Heddiw mae diffiniad o ddaearyddiaeth yn llawer mwy eang, meddau Scoffham mae’n cynnwys safbwynt cymdeithasol a chysyniad eang o’r byd. Mae ysgolion yn gallu defnyddio amgylchedd yr ysgol fel ffocws, gall yr ysgol eu hunain fod yn le iddyn nhw i ddysgu. Mae’r adeilad a yard yr ysgol yn barod yna i’w ddefnyddio. Esbonia Caitling a Willy, mae’r ystafell dosbarth yn adnodd pwerus hefyd, mae’n cynnwys nid yn unig y pethau ffisegol sydd yn y dosbarth, pethau symudol neu na, ond hefyd y bobl sydd yn y dosbarth.
Gan ystyried Addysg grefyddol, yn ol Chalcraft, mae’n dweud trwy gydol y pwnc mae plant yn cymryd rhan mewn cynllunio a dylunio ymchwiliadau eu hunain, felly mae ganddynt berchnogaeth o’u dysgu. Maent yn astudio syniadau newydd, a diddordol gan wneud y pethau cyfarwydd yn anghyfarwydd a’r pethau anghyfarwydd yn cyfarwydd. Trwy gydol y pwnc, byddant yn adlewyrchu gan gynyddu eu gwybodaeth a’u medrau pynciol mewn addysg grefyddol. Mae angen addysgu greadigol fod yn heriol ac yn hwlus, a gall rhai plant ddod o hyd i rywfaint o’r dasg yn heriol. 
Dywed Estyn, mae cyrsiau’r dyniaethau sy’n cynnig amrywiaeth o dasgau, a’r cyfle i ddysgu y tu hwnt i’r ystafell ddosbarth, yn ennyn diddordeb disgyblion ac yn eu cymell yn dda, yn ôl adroddiad arfer da. Fodd bynnag, dylai ysgolion sicrhau bod cydbwysedd priodol yn y dyniaethau rhwng datblygu medrau disgyblion a’u gwybodaeth a’u dealltwriaeth bynciol.
Ond ynglŷn ag amgylchedd dosbarth, fe allwn greu awyrgylch sy’n ennill diddordeb y disgyblion. Yn wersi dyniaethau, mae’n bosibl greu amgylchedd dosbarth sy’n llawn ysbrydoliaeth ac yn wneud y plant yn frwdfrydig i ddysgu. Wrth baratoi a chynllunio fy ngwersi, mae defnyddio arteffactau a phethau eraill, mae’r plant yn gallu cyffwrdd a gweld yn hanfodol, er mwyn gofyn y cwestiynau pwysig. 
Dadlau Hayes, does dim llawer o bwrpas gadael plant yn rhydd gydag offer ac adnoddau newydd, pryd nad ydynt yn gwybod beth i wneud gyda’r pethau hyn. Esbonia Wilson, bod cyfleoedd o bwrpas sy’n cysylltu â sefyllfaoedd pob dydd yn llawer mwy cofiadwy i’r disgyblion. Mae’n bwysig iawn meddau Jones, i gwmpasu’r plant gyda chyfleoedd i ddarllen, ysgrifennu, gwrando a siarad unrhyw cyfle sydd gennym, ac yn ffordd amrywiol. Yn ôl Montessori, y ffordd orau i blant i ddysgu yw trwy symud, maent yn mwynhau i ddysgu yn amgylchedd sy’n siwtio anghenion nhw. 

